Diari Oficial de la Generalitat Valenciana


Sumari del DOGV 6717, del 20-02-2012 (2012/1109)

Notificació de la sentència dictada en el recurs d'apel·lació número 506/2011.
------------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1109


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el recurs d'apel·lació número 506/2011. [2012/1109]  
Recurs d'apel·lació (LECN) número 000506/6228 NMY   
Prové del judici ordinari número 000753/2008 del Jutjat Mercantil número 1 de València   
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte faig saber:  
Que en virtut del que es disposa per resolució del dia de hui, dictada en el rotlle d'apel·lació número 000506/2011 dimanant del judici ordinari 000753/2008, seguit davant del Jutjat Mercantil número 1 de València, s'ha disposat notificar a la persona apel·lada que no ha comparegut en aquesta alçada, que es dirà al final, la sentència dictada en el rotlle esmentat, que té l'encapçalament i la dispositiva com segueix:  
«Encapçalament  
Sentència número 29/2012  
Magistrades  
Rosa María Andrés Cuenca  
María Antonia Gaitón Redondo  
Purificación Martorell Zulueta  
València, 26 de gener de 2012  
La Secció Novena de l'Audiència Provincial de València, sent-ne ponent la magistrada Purificación Martorell Zulueta, ha vist aquest rotlle d'apel·lació número 000506/2011, que prové de les actuacions de judici ordinari 000753/2008, promogudes davant el Jutjat Mercantil número 1 de València, entre les parts; d'una, com a demandats apel·lant, Francisco Defez Ruiz i José Emilio Manclús Almiñana, representats per la procuradora dels   
tribunals María Jesús Martínez Redondo i assistits pel lletrat Manuel Bernabeu Torregrosa, i d'una altra, com a apel·lats, MT Plastics, SL, Hielos Cutanda, SA, i Francisco Morato Flores, representada la companyia MT Plastics, SL, pel procurador dels tribunals Sergio Llopis Aznar i assistida de la lletrada María Ángeles Mora Pla, en virtut del recurs d'apel·lació interposat per Francisco Defez Ruiz i José Emilio Manclús Almiñana.  
Dispositiva   
Estimem el recurs d'apel·lació formulat per la representació dels demandats Francisco Defez Ruiz i José Emilio Manclús Almiñana contra la sentència del Jutjat Mercantil 1 de València, d'11 d'abril de 2011, que revoquem parcialment en el sentit d'absoldre els anteriorment expressats de les peticions al·legades contra ells, i imposem a l'actora les costes processals de la primera instància derivades d'aquesta absolució. Es confirma la resolució objecte d'apel·lació en els altres pronunciaments.   
Pel que fa a les costes de l'apel·lació, cada una de les parts haurà de suportar les causades a instàncies seues i les comunes a mitges.   
Procediu a la restitució a la part apel·lant de l'import del dipòsit constituït per a recórrer en apel·lació.   
Notifiqueu aquesta resolució a les parts de conformitat amb el que estableix l'article 207.4 de la Llei d'Enjudiciament Civil; una vegada transcorreguts els termini previstos, si pertoca, per a recórrer sense que s'haja impugnat, restarà ferma, sense la necessitat d'una declaració ulterior, i es procedirà a tornar les actuacions originals, juntament amb un certificat literal d'aquesta resolució i l'ofici oportú, al Jutjat de què procedeix.  
Aquesta és la nostra sentència, de què s'unirà un certificat al rotlle, que pronunciem, manem i firmem».  
I perquè el que s'ha disposat es complisca i valga de notificació als apel·lats que no han comparegut en aquesta alçada, Hielos Cutanda, SA, i Francisco Morato Flores, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Comunitat Valenciana, expedisc aquest edicte.  
  
València, 27 de gener de 2012.- El secretari judicial: Román Rodríguez de Albaladejo.